परफेक्ट स्किन के लिए सबसे पहला कदम अपने लिए एक ऐसे स्किनकेयर रूटीन का पता लगाना होता है, जो आपके लिए काम करता है। हर किसी की स्किन बहुत यूनिक होती है, इसलिए जो चीज किसी के ऊपर काम करती है, जरूरी नहीं, कि वो आपके ऊपर भी अच्छे से ही काम करें। अपनी त्वचा पर एक बार अच्छी तरह से नजर डालें और फिर फैसला करें कि ये नॉर्मल, सेंसिटिव, ड्राई, ऑइली या कोंबिनेशन, में से किस टाइप की है।  अगर आपकी नॉर्मल स्किन है, तो आप लकी हैं! आपकी स्किन ऑइली नहीं होती, आपके पोर्स छोटे हैं, आपकी स्किन एक-जैसी दिखती है और आपको बहुत मुश्किल से कभी मुहाँसे होते हैं।  सेंसिटिव स्किन बहुत रिएक्टिव होती है - ये मौसम के हिसाब, आपकी लाइफ़स्टाइल और इस्तेमाल किए जाने वाले प्रॉडक्ट्स के हिसाब से रूखी, खुजली वाली या इरिटेट हो सकती है।  ड्राई स्किन आमतौर पर धोने या क्लींजिंग के बाद टाइट महसूस होती है और इसमें, खासतौर पर ठंडे मौसम या रूखी हवा के सामने आने पर रूखापन या पपड़ी भी पड़ सकती है। रूखी त्वचा पर झुर्रियां होने की संभावना होती हैं और उनमें पोर्स नजर नहीं आते हैं।  ऑइली स्किन धोने के एक घंटे बाद ही ग्रीसी (चिकनी) और चमकदार बन जाती है। ये ऑइल आपके मेकअप पर से भी बाहर आ सकता है और इसकी वजह से आपका मेकअप बह भी सकता है। ऑइली स्किन में दाग-धब्बे और मुहाँसे आते हैं और इनके पोर्स भी नजर आने वाले होते हैं।  कोंबिनेशन स्किन का मतलब आपकी त्वचा ड्राई और ऑइली हो सकती है। ये शायद पपड़ी वाली और किनार पर रफ भी हो सकती है, लेकिन t-जोन (माथा, नाक और ठुड्डी) के पास ऑइली होती है। कोंबिनेशन स्किन में सिर्फ t-जोन पर दिखाई देने वाले पोर्स होते हैं। इसके साथ ही, फिर चाहे आपकी लाइट स्किन टोन, मीडियम स्किन टोन या फिर डार्क स्किन टोन हो, ये भी आपकी स्किन पर होने लायक मुश्किलों और स्किनकेयर प्रॉडक्ट्स चुनते वक़्त ध्यान में रखने लायक बातों के बारे में बता सकता है। चेहरे को धोना सबसे ज्यादा जरूरी होता है, क्योंकि ये सारी गंदगी, ऑइल, बैक्टीरिया और मेकअप के बचे हुए हिस्से को, जो किसी वजह से आपकी त्वचा में चिपके रह गए हैं, साफ करता है।  अपने चेहरे को एक दिन में दो बार - एक बार सुबह उठकर, रातभर में जमा हुए ऑइल बगैरह को साफ करने के लिए और एक बार शाम को दिनभर में जमा हुई गंदगी और मेकअप को निकालने के लिए धोएँ। अगर आप मेकअप इस्तेमाल नहीं करती हैं, तो फिर आपको दिन में दो बार धोने की कोई जरूरत नहीं। चेहरा धोना शुरू करने से पहले अपने बालों को पीछे बाँध लें, ताकि आपको आपके पूरे चेहरे को साफ करने का मौका मिल जाए। अपना चेहरा साफ करने के लिए, अपने चेहरे पर गुनगुने पानी के छींटें मारें। गरम पानी आपकी त्वचा के ऊपर बेहद कठोर हो सकता है और त्वचा को बहुत रूखा कर सकता है, लेकिन क्योंकि गुनगुना पानी पोर्स को ओपन करता है, इसलिए ये एकदम परफेक्ट होता है। अपने हाथ में थोड़ा सा क्लींजर लें और उसे एक जेंटल, सर्कुलर मोशन में अपने चेहरे पर लगाने के लिए अपनी उँगलियों का इस्तेमाल करें। अपनी ठुड्डी से शुरू करते हुए ऊपर और बाहर की तरफ लगाएँ। अपने पूरे चेहरे और गर्दन को साफ करने की पुष्टि कर लें। अपने चेहरे के मोड़ और किनारों या दरारों, जैसे कि आपकी नाक की किनार से जुड़े मोड़ पर ज्यादा ध्यान दें। फिर अपने चेहरे से सारे प्रॉडक्ट्स के निकलने की पुष्टि करते हुए, चेहरे को ठंडे पानी (अपने पोर्स को बंद करने के लिए) धो लें। अपने चेहरे को थपथपाकर सुखाने के लिए (ज़ोर-ज़ोर से रगड़ना त्वचा के लिए बहुत बुरा होता है) एक साफ टॉवल का इस्तेमाल करें। या - और भी बेहतर - अपने चेहरे को नेचुरली सूखने दें। अगर हो सके, तो खुशबू वाले, कलर वाले या बस कठोर केमिकल्स से भरे क्लींजर का इस्तेमाल करने से बचें, क्योंकि ये आपकी त्वचा को इरिटेट कर सकते हैं या बस बेअसर होते हैं। जब अपने चेहरे के लिए प्रॉडक्ट्स चुनने की बात हो, तब सिम्पल ही सबसे बेहतर होता है। अगर आपकी त्वचा रूखी या ड्राई है, तो फिर आपको शाम को चेहरे को साफ करते वक़्त एक क्लींजर की बजाय, एक ऑइल-बेस्ड मेकअप रिमूवर का इस्तेमाल करना चाहिए। ये जरूरत से ज्यादा साफ करने की वजह से होने वाले रूखेपन और इरिटेशन को कम कर देगा। टोनर स्किनकेयर के दौरान सबसे ज्यादा नजरअंदाज किया जाने वाला प्रॉडक्ट है और ज़्यादातर लोगों के द्वारा छोड़ दिए जाने वाला स्टेप भी है। और भले ही ये स्किनकेयर रूटीन के लिए एकदम जरूरी न हो, लेकिन टोनिंग के कई सारे फायदे पाए गए हैं, जिसमें क्लींजर्स के बाद भी छूट जाने वाली गंदगी को साफ करना, स्किन के pH बैलेंस को रिस्टोर करना और त्वचा को पोषण देना शामिल है। टोनर आपकी त्वचा पर बाद में लगाए गए प्रॉडक्ट्स (जैसे कि मॉइस्चराइज़र, सीरम्स और सनस्क्रीन) को भी अच्छे से एब्जोर्ब होने में मदद करता है।  ज़्यादातर टोनर्स लिक्विड फॉर्म में आया करते हैं और इन्हें इस्तेमाल करना बहुत आसान होता है। बस एक साफ कॉटन पैड पर थोड़ा सा टोनर निकाल लें और उसे आराम से अपने चेहरे और गर्दन पर लगा लें। टोनर को त्वचा पर ही लगा रहने दें। उसे साफ करने की कोई जरूरत नहीं है। अगर आपकी त्वचा पर धब्बे आया करते हैं, तो बीटा (beta) और अल्फा (alpha) हाइड्रोक्सी एसिड्स वाले टोनर्स का इस्तेमाल करना आपके लिए ठीक रहेगा, जो स्किन को एक्सफोलिएट करते हैं। अगर आपकी स्किन ड्राई है, तो फिर जिसमें विटामिन E या एलोवेरा मौजूद हो, उसी मॉइस्चराइजिंग टोनर को ही चुनें। अगर आप एंटी-एजिंग बेनिफिट्स की तलाश में हैं, तो फिर एंटी-ऑक्सीडेंट्स (स्किन को रिपेयर करने के लिए) और रेटिनोइड्स (झुर्रियों का सामना करने के लिए) वाले टोनर्स का इस्तेमाल करें। अगर आपकी त्वचा ड्राई या सेंसिटिव है, तो अल्कोहल-बेस्ड टोनर्स मत इस्तेमाल करें, क्योंकि ये बहुत ज्यादा कठोर और रूखापन देने वाले होते हैं। एक बात का ख्याल रखें, कि टोनर्स को यंग किड्स और टीन्स (किशोरों) के लिए इस्तेमाल करने की सलाह नहीं दी जाती है। 17 या 18 साल की उम्र के बाद टोनर इस्तेमाल करना शुरू करना सही रहेगा। आपका स्किन टाइप चाहे जो भी हो, मॉइस्चराइज करना, स्किनकेयर रूटीन के सबसे जरूरी स्टेप्स में से एक होता है। मॉइस्चराइज़र स्किन की सबसे बाहरी परत पर पानी को रोके रखकर त्वचा को हाइड्रेट रखता है। ये त्वचा को प्रोटेक्ट भी करते हैं और स्किन टोन और टेक्सचर को बेहतर बनाते हैं। हालांकि, बाकी के दूसरे स्किनकेयर प्रॉडक्ट्स की तरह ही, आप जिस मॉइस्चराइज़र को चुनते हैं, वो भी पूरी तरह से आपकी स्किन टाइप के ऊपर निर्भर करता है।  अगर आपने टोनर का इस्तेमाल किया है, तो फिर मॉइस्चराइज़र लगाने से पहले अपनी त्वचा को सूखने का मौका दें।  नॉर्मल स्किन वाले लोगों को वॉटर-बेस्ड मॉइस्चराइज़र चुनना चाहिए, जो स्किन के बैलेंस को बिल्कुल भी नहीं बिगाड़ेगा। मॉइस्चराइज़र को आपकी त्वचा पर हल्का (lightweight) लगना चाहिए और इसे ज्यादा चिपचिपा नहीं महसूस होना चाहिए। नॉर्मल स्किन के लिए मॉइस्चराइज़र में लाइटवेट ऑइल्स जैसे कि सेटिल अल्कोहल (cetyl alcohol) और साइक्लोमेथिकोन (cyclomethicone) शामिल होना चाहिए।  ड्राई स्किन वाले लोगों को डीप हाइड्रेशन के लिए हैवी मॉइस्चराइज़र की जरूरत होती है, इसके परिणामस्वरूप, ड्राई स्किन के लिए मॉइस्चराइज़र्स आमतौर पर ऑइल-बेस्ड होते हैं, जो स्किन पर मॉइस्चर को रोकने के लिए बेहतर होते हैं। खासतौर से, ग्रेप सीड ऑइल (grape seed oil) और डिमेथिकोन (dimethicone, एक तरह का सिलिकॉन ऑइल) जैसे इंग्रेडिएंट्स की तलाश करें।  ऑइली और दाग-धब्बे होने वाली स्किन को भी, खासतौर से अगर आप रूखापन देने वाले क्लींजर्स और टोनर्स का इस्तेमाल किया करते हैं, तब मॉइस्चराइज किए जाने की जरूरत पड़ती है। एक लाइटवेट, वॉटर-बेस्ड फॉर्मूला की तलाश करें और ऐसे प्रॉडक्ट्स चुनें, जिनके ऊपर "non-comedogenic" लिखा हुआ हो, जिसका मतलब ये आपके पोर्स को ब्लॉक नहीं करते।  सेंसिटिव स्किन को एक बहुत सिम्पल मॉइस्चराइज़र की जरूरत होती है, जो त्वचा को इरिटेट न करता हो। कलर या सेंट वाले मॉइस्चराइज़र्स का इस्तेमाल करने से बचें और एसिड्स वाले किसी भी प्रॉडक्ट से दूर ही रहें। इसकी बजाय, एलोवेरा, कैमोमाइल (chamomile) और कुकुम्बर (ककड़ी) जैसे सूदिंग इंग्रेडिएंट्स की तलाश करें।  एजिंग स्किन (Aging skin) आसानी से सूख जाती है, इसलिए एक रिच, ऑइल या पेट्रोलियम बेस्ड मॉइस्चराइज़र की तलाश करें। इसके साथ ही स्किन को भरा-भरा दिखाने और झुर्रियों में कमी करने के लिए, आपको एंटीऑक्सीडेंट्स, रेटिनोइड्स और अल्फा हाइड्रोक्सी एसिड्स जैसे इंग्रेडिएंट्स के एडेड बेनिफिट्स की तलाश करना चाहिए। अगर आपकी स्किन ऑइली है, तो एक ऑइल-बेस्ड या जेल-बेस्ड/वॉटर-बेस्ड मॉइस्चराइज़र की तलाश करें। अगर आपकी स्किन नॉर्मल है, तो आपको एक क्रीम-बेस्ड मॉइस्चराइज़र इस्तेमाल करना चाहिए। ऑइल-बेस्ड मॉइस्चराइज़र ड्राई स्किन के लिए सबसे अच्छे होते हैं। नियमित रूप से एक्सफोलिएट करने से डैड स्किन सेल्स निकल जाती हैं और इसके अंदर छिपी हुई एकदम फ्रेश, स्मूद और ग्लोइंग त्वचा सामने आ जाती है। इसी वजह से हफ्ते में कम से कम एक बार या और ज्यादा बार (आपकी स्किन टाइप के अनुसार) एक्सफोलिएट करना इतना जरूरी होता है।  हालांकि, ज़्यादातर लोग एक्सफोलिएट करने का मतलब त्वचा को ज़ोर-ज़ोर से रगड़ना समझने की गलती कर बैठते हैं। इसमें कहीं से कोई सच्चाई नहीं है और ये आपकी त्वचा के लिए नुकसानदेह भी हो सकता है, क्योंकि ज़ोर से रगड़ने या रफ तरीके से एक्सफोलिएट करने की वजह से त्वचा पर छोटे निशान पड़ जाते हैं।  स्किन (खासतौर पर आपके चेहरे की त्वचा) बहुत सेंसिटिव होती है और इसे लोगों के द्वारा दिए जाने वाले प्यार और देखभाल के मुक़ाबले ज्यादा प्यार और देखभाल जरूरत पड़ती है। इसीलिए, अगर आप एक्सफोलिएटिंग प्रॉडक्ट खरीदने का फैसला करते हैं, तो फिर बड़े ग्रेन्यूल्स नहीं, बल्कि छोटे बीड्स (दानों) वाले प्रॉडक्ट की तलाश करें। वैकल्पिक रूप से, आप अल्फा हाइड्रोक्सी एसिड्स इंग्रेडिएंट्स वाले एक्सफोलिएटिंग क्लींजर्स खरीद सकते हैं, जो डैड स्किन सेल्स को स्क्रब करने की जरूरत के बिना हटा सकता है। या आप बस एक साफ, गीले वॉशक्लॉथ से अपने चेहरे को आराम से रगड़ सकते हैं - ये भी बाकी के किसी भी दूसरे प्रॉडक्ट की तरह ही काम करता है और ये किफ़ायती भी होते हैं! इसके अलावा क्लैरिसोनिक (Clarisonic) जैसे क्लींजिंग और एक्सफोलिएटिंग टूल, जिसमें आपके चेहरे को पूरी तरह से साफ करने और पोर्स को साफ करने के लिए एक घूमने वाला ब्रश रहता है, इन्हें भी खरीदना एक अच्छा विकल्प होता है। कई लोग क्लैरिसोनिक ब्रश के प्रभावी होने का दावा करते हैं, लेकिन इनकी ज्यादा कीमत (करीब (Rs.7,000 से Rs.15,000 तक) की वजह से ये हर किसी के लिए एक विकल्प नहीं होता है। एक फ़ाइनल एक्सफोलिएशन के उदाहरण में अपने घर पर बनाया, अपना खुद का स्क्रब भी शामिल है। इसे करना बेहद आसान है और इनसे किसी भी स्टोर से खरीदे हुए स्क्रब से कहीं ज्यादा अच्छे रिजल्ट्स मिल सकते हैं, साथ ही आपका चेहरा सिर्फ नेचुरल प्रॉडक्ट्स के संपर्क में ही रहता है। ब्राउन शुगर और ऑलिव ऑइल, बेकिंग सोडा और पानी या फिर किसी दूसरे होममेड फेस स्क्रब इंग्रेडिएंट्स को मिक्स करें! ये आपको शायद दुनिया का सबसे आसान काम लग सकता है, लेकिन आपको हर एक रात मेकअप को पूरी तरह निकालने की अहमियत को कभी भी नजरअंदाज नहीं करना चाहिए। ये करना बहुत मुश्किल लगता है और कई बार तो ऐसा भी होगा, जब आपके पास में ये रात में करने लायक आखिरी काम बचा ही, लेकिन आपकी त्वचा इसके लिए आपको धन्यवाद देगी!   अगर मेकअप को रातभर के लिए त्वचा के ऊपर ही छोड़ दिया जाए, तो ये पोर्स को ब्लॉक कर सकता है, वहीं दिनभर के स्ट्रेस से त्वचा के खुद से ही रिपेयर होने के मौके को भी खो देता है। ये ब्लैकहैड्स, ब्रेकआउट्स, ऑइल की अधिकता और सभी तरह की परेशानियों के लिए रास्ता खोल देता है! रिसर्च से मालूम हुआ है, कि अगर आप मेकअप को सही तरह से नहीं निकालती हैं, तो इससे आपकी त्वचा की उम्र को 7 गुना तेजी से बढ़ सकती है। इसके अलावा, मेकअप आपकी त्वचा पर दिनभर में सामने आने वाले फ्री रेडिकल्स को रोक लेता है। अगर आपकी त्वचा को रात में सही तरह से साफ न किया जाए, तो ये फ्री रेडिकल्स आपकी स्किन पर ही बने रह जाते हैं। ये अच्छी बात नहीं है, क्योंकि फ्री रेडिकल्स स्किन में कोलेजन को ब्रेक करते हैं, जिसकी वजह से फ़ाइन लाइंस और झुर्रियाँ हो जाती हैं। हालांकि फुल क्लींज, टोन और मॉइस्चराइज़ (CTM) रूटीन की सलाह दी जाती है, इमरजेंसी के मामले में आपको अपने बेड के साइड में कुछ आइ मेकअप रिमूवर पैड्स के साथ क्लींजिंग वाइप्स का एक पैक भी रखना चाहिए। फिर आपको बस अपना सिर अपने तकिये पर रखने से पहले, अपने चेहरे पर से पूरे मेकअप को उतारने के लिए, फौरन वाइप करने की जरूरत है। अगर हो सके, तो आपको अपनी त्वचा को एक ब्रेक देना चाहिए और कभी-कभी खासतौर से अगर आपको हैवी फाउंडेशन लगाने की आदत है, तो हफ्ते में एक बार बिना मेकअप के चेहरे के साथ रहना चाहिए। ये आपको जरा मुश्किल जरूर लग सकता है, लेकिन आपको इससे बहुत बेहतर महसूस होहगा। अगर आपके लिए पूरी तरह से बिना मेकअप के निकलना बहुत ज्यादा लग रहा है, तो फिर एक टिंटेड (रंगत लिए) मॉइस्चराइज़र इस्तेमाल करने के बारे में सोचें - ये फाउंडेशन के मुक़ाबले कहीं ज्यादा हल्का होता है, लेकिन फिर भी थोड़ा कवरेज देते हैं। कम से कम हर छह महीने के अंदर अपने मेकअप बैग को देखें और ऐसे हर उस प्रॉडक्ट को हटा दें, जो काफी पुराना लग रहा हो। मेकअप बैक्टीरिया के लिए एक घर होता है, इसलिए लम्पि (गीले) फाउंडेशन और गंकी मस्कारा का इस्तेमाल करने की वजह से पोर्स ब्लॉक हो जाते हैं और मुहाँसे भी होते हैं। इसलिए पुराने, एक्सपायर हुए मेकअप का इस्तेमाल करने से बचें। : सन स्क्रीन लगाने की अहमियत को नजरअंदाज नहीं किया जा सकता। सनस्क्रीन आपकी त्वचा को नुकसानदेह UVA और UVB किरणों से बचाए रखती है, जो त्वचा की सभी परेशानियों में योगदान करती हैं। सनस्क्रीन से स्किन कैंसर होने के रिस्क को कम होते हुए पाया गया है, जो खुद ही सुरक्षा की दृष्टि से इस्तेमाल किए जाने के लिए काफी है। सनस्क्रीन आपको धूप के सामने आने की वजह से होने वाले स्किन-एजिंग के खतरे से भी सुरक्षित रखती है, जिसमें फ़ाइन लाइंस, झुर्रियाँ, ब्राउन स्पॉट्स, रेड वेन्स (लाल नसें) और कलर का उड़ना शामिल है।  आपको एक कम से कम 30 SPF (सन प्रोटेक्शन फ़ैक्टर) की सन स्क्रीन की तलाश करना चाहिए, खासतौर से अगर आपकी त्वचा बहुत ज्यादा फेयर और रेड-ब्लोंड हेयर वाली हो। कई सारे डेली मॉइस्चराइज़र्स और फाउंडेशन्स में पहले से ही SPF मौजूद होता है, जो आपके मॉर्निंग रूटीन को आसान बनाने में मदद करता है। सनस्क्रीन नहीं लगाने की वजह से स्किन कैंसर होता है। सनस्क्रीन को न सिर्फ गर्मियों में या धूप में, बल्कि हर दिन लगाना मत भूलें। UV किरणें ठंडे मौसम के दौरान भी उतनी ही तेज होती हैं और ये बादलों और बारिश में से भी बाहर आ सकती हैं। जरूरत पड़ने पर, आप सनग्लासेस और फैशनेबल हैट पहनकर भी सन प्रोटेक्शन दे सकते हैं। कभी भी पुरानी या एक्सपायर हुई सनस्क्रीन का इस्तेमाल मत करें। इसके प्रोटेक्टिव बेनिफिट्स बर्बाद हो जाते हैं, इसलिए ये धूप से झुलसने या स्किन डैमेज को नहीं रोक पाएगा। इसके साथ ही, सनस्क्रीन का फॉर्मूला अक्सर इसके एक्सपायर होने पर बदल जाता है और स्किन इरिटेशन और खुजली पैदा कर सकता है।
Figure out your skin type Wash your face Use a cleanser that is suited to your skin type (it should be stated clearly on the bottle). Use toner Apply moisturizer Exfoliate regularly Always remove your makeup. Keep cleansing wipes on hand. Give your skin a makeup break. Get rid of old makeup. Don't forget the sunscreen